Source: https://www.tax-fin-lex.si/Zbirke/SodnaPraksaList?nodeId=57709efc-2293-4a16-a7a8-c10d1b273cef
Timestamp: 2019-07-24 03:00:04+00:00

Document:
Sklep I R 115/2006
VS09544
ZIZ člen 166.ZPP člen 17, 17/1, 17/3.
spor o pristojnosti - izvršba na nepremičnine - krajevna pristojnost - ustalitev pristojnosti
Kadar je sodišče svojo odločitev o krajevni pristojnosti v izvršilnem postopku sprejelo v skladu z določbo prvega odstavka 17. člena ZPP, torej takoj po prejemu izvršilnega predloga, ne prihaja v poštev določba tretjega odstavka navedene zakonske določbe o ustalitvi pristojnosti, (če se okoliščine, na katere se pristojnost sodišča opira, med postopkom spremenijo).
Sodba I Ips 5/2006
VS23598
ZKP člen 242, 294, 294/1, 318.
prepoznava predmetov in oseb - preiskovalna dejanja in izvajanje dokazov na glavni obravnavi - prepoznava obtoženca na glavni obravnavi - izpovedba priče
Prepoznave obtoženca na glavni obravnavi sodišče ne opravi na način, določen v 242. členu ZKP.
Sodba II Ips 724/2006
VS09530
ZPP člen 4, 5, 243.ZZZDR člen 106, 106/1.
dokazovanje - izvedenec - razlogi za postavitev novega izvedenca - kopičenje izvedenskih mnenj - vzgoja in varstvo otok dodelitev otroka - ureditev pravice do stikov z otrokom - prilaganje stikov naravi življenja
Potreba, da sodišče v pravdi angažira še novega izvedenca iste ali podobne stroke (tj. izvedenca, ki sodišču z vidika primerljive strokovne usposobljenosti posreduje odgovore na ista strokovna vprašanja), mora biti utemeljena z razumnimi razlogi. Zgolj nezadovoljstvo ali nestrinjanje stranke z ugotovitvami prvega izvedenca ni tak razumen razlog. Prilagajanje stikov naravi življenja pa je eden izmed materialnopravnih dejavnikov, ki ga je pri ureditvi pravice do stikov treba upoštevati.
Sodba I Up 1773/2006
VS18357
ZAzil člen 35, 35/2-1, 36, 36/5. ZUS člen 73.
azil - pospešeni postopek - zavajanje oziroma zloraba postopka - odložitev odstranitve iz Slovenije
Prošnja za azil se kot očitno neutemeljena zavrne tudi tedaj, če prosilec zavaja oziroma zlorablja azilni postopek, kar je podano tudi tedaj, če je prošnja vložena z namenom odložitve odstranitve iz Slovenije. To pa je podano tudi tedaj, če prosilec vloži prošnjo za azil potem, ko mu je kot tujcu že izrečen ukrep prisilne odstranitve iz države.
Sodba II Ips 650/2004
STEČAJNO PRAVO - OBLIGACIJSKO PRAVO - STVARNO PRAVO
VS09529
ZPPSL člen 149, 149/1, 150, 150/1, 156.ZOR člen 16, 99, 99/1, 154, 572. ZTLR člen 4, 4/2, 31, 42. ODZ paragraf 1175 - 1216. ZGO člen 1, 1/1.URS člen 74, 74/1.
podlage odškodninske odgovornosti - protipravnost - odškodninska odgovornost - družbena pogodba - sestavine nepremičnine - pritiklina - toplovodne in plinovodne instalacije - pridobitev lastninske pravice na podlagi pravnega posla
Kljub nekaterim odstopanjem in izjemam je že stvarnopravni režim pred uveljavitvijo SPZ temeljil na načelu povezanosti zemljišča in objekta. O sestavini nepremičnine lahko zato govorimo le v primeru tistih objektov, ki so po svojem namenu trajno povezani z nepremičnino, na kateri se nahajajo. Sestavina nepremičnine je torej lahko le tisto, kar je na tej nepremičnini, nad ali pod njo. Ker je bilo ugotovljeno, da sporne instalacije niso na nepremičnini parc. št..., ne ustrezajo pojmu pravnega standarda sestavine. Negativen je tudi odgovor na vprašanje, ali so instalacije pritikline. Pritiklina je samostojna premična stvar. Ker so bili vodi pred gradbenimi posegi fizično povezani s kotlovnico, jih že iz tega razloga ni mogoče kvalificirati kot pritiklino. Temeljno načelo obligacijskega prava nikomur škodovati (16. člen ZOR) se na področju urejanja prostora med drugim uresničuje prek pravnih pravil, ki urejajo graditev in rekonstrukcijo objektov (primerjaj s prvim odstavkom 1. člena ZGO, Ur. l. SRS, št. 34/84 in 29/86, ki je veljal v času izdaje enotnega dovoljenja za gradnjo 8.3.1999). Prav ta pravila so zato temeljni vrednostni kriterij za presojo dopustnosti ravnanja toženih strank.
Sklep II Ips 156/2006
VS09454
ZPP člen 41, 41/1, 367, 367/2, 377.
dovoljenost revizije - vrnitev posojila - več posojilnih pogodb - objektivna kumulacija tožbenih zahtevkov - zavrženje revizije
Ni mogoče uporabiti določbe 1. odstavka 41. člena ZPP o seštevanju posojenih zneskov, kadar imajo posojila, ki so bila dana, različno dejansko podlago; tako se vrednost spornega predmeta določi za vsako od danih posojil.
Sodba in sklep II Ips 106/2005
VS09937
ZPP člen 337, 370, 371, 372, 378.ZOR člen 154, 200.
nova dejstva - upoštevanje novot na pritožbeni stopnji - dovoljenost revizije - kumulacija tožbenih zahtevkov - vrednost spornega predmeta - zavrženje revizije - povrnitev nepremoženjske škode - odgovornost lastnika psa - nadzorstvo
Povsem pavšalne treditve o čustveni prizadetosti in sklicevanja na "psihozdravstvene okoliščine" ne morejo vzbuditi dvoma v pravilnost sklepanja sodišča druge stopnje o odsotnosti razlogov za upoštevanje pritožbeno uveljavljanih novot, ki jih je v enakem obsegu in vsebini tudi že samo preizkusilo - vključno s pritožbi priloženim zdravniškim potrdilom, ki po pravilni oceni sodišča druge stopnje za pretežno obdobje trajanja postopka na prvi stopnji ne izkazuje nikakršnih omejitev toženkinih sposobnosti dojemanja stvarnosti, zlasti ne o tako elementarnih vprašanjih kot je lastništvo psa, ki ga toženka ves čas postopka na prvi stopnji nikoli ni zanikala (temveč ravno obratno tudi še zaslišana kot stranka izrecno priznavala).
Sodba I Ips 218/2004
VS23495
ZKP člen 371, 371/2, 371/3, 420, 420/2.KZ člen 311.
bistvene kršitve določb kazenskega postopka - izločitev - pravica do uporabe jezika v postopku - zmotna ali nepopolna ugotovitev dejanskega stanja - kršitev kazenskega zakona - prepovedan prehod čez državno mejo
Tudi prepis telefonskih pogovorov, ki ni v slovenskem jeziku, je lahko dokaz v kazenskem postopku. Da obsojeni jezik razume, je očitno že iz komunikacije med obsojenci, ki je potekala v tem jeziku.
Sodba in sklep II Ips 711/2005
VS09819
ZOR člen 210.SPZ člen 48.
neupravičena pridobitev - povečanje vrednosti nepremičnine
Sodišči prve in druge stopnje sta tožničin obligacijski zahtevek pravilno opredelili kot terjatev s pravno podlago ob njenem nastanku (in s tem ob dospelosti) v določbah 210. člena tedaj veljavnega Zakona o obligacijskih razmerjih. Pravna narava te njene terjatve se z uveljavitvijo SPZ 1.1.2003, ko je celo že nastopilo njeno zastaranje, ni mogla spremeniti.
Sodba IV Ips 10/2006
VS23984
ZP-1 člen 2/2. ZVCP člen 120, 120/3.ZVCP-1 člen 132, 132/3, 132/4.
meje sankcioniranja prekrškov - uporaba milejšega predpisa - psihofizično stanje udeležencev cestnega prometa - preverjanje psihofizičnega stanja - odklonitev preizkusa - odreditev strokovnega pregleda
Sodba I Ips 356/2006
VS23515
Kadar sodišče glede na konkretne olajševalne in obteževalne okoliščine obsojencu izreče neprimerno vrsto kazni ali pa kazen, ki je sicer v zakonskih mejah, ni pa primerna po višini, ne gre za kršitev kazenskega zakona iz 5. točke 372. člena ZKP.
Sodba I Up 1774/2006
VS18327
ZAzil člen 1, 1/2, 1/3, 24, 24/3, 24/4, 25, 25/5, 29, 29/4, 29/5, 29/6, 34, 34/1-2. ZUS člen 59, 59/1, 67, 67/2, 77, 77/2-3.ZUP člen 7, 8, 10, 11, 14. Direktiva SvetaEU, št. 2004/83/EC.
azil - redni postopek - subjektivne okoliščine - neverodostojne izjave glede preganjanja - uporaba Direktive
Če so izjave prosilca za azil glede bistvenih okoliščin za priznanje azila nasprotujoče si, neprepričljive in zato neverodostojne, prosilec z njimi ne izkaže utemeljenega subjektivnega strahu pred preganjanjem in mu zato azila ni mogoče priznati. V takem primeru se objektivne okoliščine za priznanje azila ne ugotavljajo.

References: sodišče 

ZKP 
 sodišče 
 sodišče 

ZKP 
 sodišče